Stjórnvöld í Bandaríkjunum telja Rússa vera búna að koma herþjálfuðum skemmdarverkamönnum fyrir í Úkraínu. Hlutverk þeirra er, að sögn Bandaríkjamanna, að hrinda af stað sýndaraðgerð sem notuð verður til að réttlæta innrás Rússa í landið.
Stirt er milli Úkraínu og Rússlands og viðræður í vikunni báru ekki árangur. Rússar innlimuðu Krímskaga í Úkraínu árið 2014 og áhyggjur eru af því að allt að hundrað þúsund rússneskir hermenn séu við landamæri ríkjanna. Jen Psaki, talskona Hvíta hússins í Bandaríkjunum, sagði á blaðamannafundi í gær að áhyggjur væru af því að Rússar væru að undirbúa innrás í Úkraínu.
We have information that indicates Russia has already pre-positioned a group of operatives to conduct a false flag operation in eastern Ukraine. The operatives are trained in urban warfare and in using explosives to carry out acts of sabotage against Russia's own proxy forces.
Við höfum upplýsingar um að Rússar hafi komið hermdarverkamönnum fyrir í Úkraínu sem eiga að gera árásir í austur Úkraínu. Þeir hafa hlotið herþjálfun og nota sprengiefni til að gera árásir á vopnaðar sveitir sem njóta stuðnings Rússa, sagði Psaki í gær. Hún benti á að árið 2014, í aðdraganda þess þegar Rússar innlimuðu Krímskaga, hafi stjórnvöld í Úkraínu verið sökuð um að skipuleggja árás í austurhluta landsins.
AFP fréttaveitan hefur eftir Francois Heisbourg, sérfræðingi í alþjóðamálum hjá rannsóknarstofnun öryggismála í París, Foundation for Strategic Research, að staðan sé mjög viðkvæm og að hætta sé á stríði. Það geti einnig farið þannig að innrás myndi ekki miðast að yfirráðum yfir allri Úkraínu, heldur að því að tryggja yfirráð yfir Donbass í austri og ná yfirráðum að Krímskaga. Í Donbass hefur verið stríðsástand síðan árið 2014 þar sem uppreisnarmenn, studdir af Rússum, berjast við her Úkraínu. Talsmaður Rússlandsforseta, Dmitri Peskov, vísar þessum ásökunum Bandaríkjamanna á bug og segir engan fót fyrir þeim.
Stjórnvöld í Bandaríkjunum telja Rússa þegar hafa komið herþjálfuðum skemmdarverkarmönnum fyrir í Úkraínu. Þeir eigi að hrinda af stað atburðarás sem réttlætir innrás rússneska 